Саясат Нұрбек ҰБТ қай бағытта жетілдірілетінін айтты
DATE: 12:25, 01 Қараша 2022 | GMT +5
TITLE: Саясат Нұрбек ҰБТ қай бағытта жетілдірілетінін айтты
URL: https://kaz.inform.kz/news/sayasat-nurbek-ubt-kay-bagytta-zhetildiriletinin-aytty_a3996481/
META: DATE: 12:25, 01 Қараша 2022 | GMT +5
TOTAL WORDS: 83
AUTHOR(S):
TEXT: «Ұлттық бірыңғай тестілеу талапкердің оқу жетістіктері мен әлеуметтік жағдайын ескеретін көрсеткіштер бойынша жетілдіріледі. Аталған тәсіл грант бағасы жүйесіне дифференциация енгізуде де қолданылатын болады. Білім алушыларға жеңілдетілген 2-3 пайыздық несие алу мүмкіндіктері де жоспарланып отыр», - деді С. Нұрбек. Оның айтуынша, тығыз қоныстанған және жаңадан құрылған облыстардың талапкерлеріне грант бөлу жалғасады. «Студенттерді жатақханамен қамтамасыз ету мәселесін шешу үшін университеттермен және құрылыс компанияларымен мемлекеттік-жекешелік әріптестік тетігі жетілдірілетін болады», - деді министр. Айта кетейік, бүгін Үкімет отырысында білім беруді дамытудың 2026 жылға дейінгі тұжырымдамасының жобасы бекітілді
